ສຫລ ແລະ ສປປ ລາວ ປືກສາຫາລືຮອບດ້ານ ຄັ້ງທີຫົກ ທີ່ ນະຄອນຫຼວງວໍຊິງຕັນ
ເມື່ອວັນທີ 19 ມິຖຸນາ ຜ່ານມານີ້ ຜູ້ຕາງໜ້າ ສຫລ ແລະ ສປປ ລາວ ໄດ້ເປີດກອງປະຊຸມ ປືກສາຫາລືຮອບດ້ານ ຄັ້ງທີຫົກ ທີ່ ນະຄອນຫຼວງວໍຊິງຕັນ.
ສະຫະລັດອາເມຣິກາ ແລະ ສປປ ລາວ ສືບຕໍ່ການຮ່ວມມືຜ່ານ ກອງປະຊຸມ ພົບປະປືກສາຫາລືຮອບດ້ານ ສອງຝ່າຍຄັ້ງທີຫົກ 6 ທີ່ໄດ້ຖືກຈັດຂື້ນ ທີ່ ນະຄອນວໍຊິງຕັນ ເມື່ອວັນທີ 19 ມິຖຸນາ ຜ່ານມານີ້ ໃນລະຫວ່າງການພົບປະ ຫາລື ທ່ານ Daniel Russel ລັດຖະມົນຕີຊ່ວຍວ່າການ ກະຊວງການຕ່າງ ປະເທດ ສະຫະລັດອາເມຣິກາ ແລະ ຄະນະຜູ້ແທນຝ່າຍລາວ ຊື່ງນຳໂດຍ ທ່ານນາງ ສູນທອນ ໄຊຍະຈັກ ລັດຖະມົນຕີຊ່ວຍວ່າການກະຊວງການຕ່າງ ປະເທດ ສປປ ລາວ ມີຄວາມເຫັນດີເປັນເອກກະພາບ ທີ່ຈະຮັດແໜ້ນ ແລະ ເພີ້ມທະວີການສ້າງສາຍພົວ ພັນ ແລະການຮ່ວມມືຮອບດ້ານ ລະຫວ່າງສະຫະ ລັດອາເມຣິກາ ແລະ ສປປ ລາວ ໃຫ້ ຫລາຍຂື້ນກວ່າເກົ່າ ທ່ານ Daniel Russel ຍັງໄດ້ແຈ້ງໃຫ້ຊາບວ່າ ສະຫະລັດ ອາເມຣິ ກາຈະເພີ່ມທຶນຊ່ວຍເຫຼືອ ສະໜັບສະໜູນ ໃຫ້ແກ່ຂົງເຂດວຽກງານການເກັບກູ້ລະເບີດບໍ່ ທັນແຕກ ໃຫ້ແກ່ ສປປ ລາວ ຈາກ $13 ລ້ານໂດລາສະຫະລັດ ຂື້ນເປັນຈຳນວນ $15 ລ້ານ ໂດລາສະຫະລັດ ໃນການພົບປະປືກສາຫາລືກັນນັ້ນ, ທັງສອງຝ່າຍ ໄດ້ທົບທວນຄືນຮ່ວມກັນກ່ຽວກັບວຽກ ງານການພັດທະນາຮອບດ້ານໃນຂົງເຂດເອເຊຍ ທ່ານລັດຖະມົນຕີຊ່ວຍວ່າການ Russel ຍັງໄດ້ເນັ້ນໜັກເຖິງຄວາມມຸ້ງໝັ້ນຂອງສະຫະລັດອາເມຣິກາ ໃນສາຍພົວພັນແບບສ້າງສັນ ແລະ ຕ່າງຝ່າຍຕ່າງມີຜົນ ກັບ ສປປ ລາວ ແລະ ບັນດາປະເທດຕ່າງໆໃນກຸ່ມອາຊຽນ ຄະນະຜູ້ແທນລາວ ໄດ້ສົນທະນາກ່ຽວກັບ ແຜນງານ ທີ່ ສປປ ລາວ ຈະກ້າວຂຶ້ນເປັນປະ ທານອາຊຽນ ໃນປີ 2016 ນີ້ ພ້ອມນີ້ທັງສອງຝ່າຍ ຍັງໄດ້ທົບທວນຄືນກ່ຽວກັບກົນໄກ ຕ່າງໆ ເພືີ່ອອຳນວຍ ຄວາມສະດວກ ແລະສົ່ງເສີມຂອບເຂດການຮ່ວມມືສອງຝ່າຍ ໃນ ວຽກງານການ ຄ້າ ແລະການລົງທຶນ ທັງສອງຝ່າຍ ຕົກລົງເຫັນດີເປັນເອກກະພາບໃນ ການບັນລຸເປົ້າໝາຍ ໃນໂຄງການຊ່ວຍເຫຼືອ ເພື່ອການພັດທະນາຮອບດ້ານ ໃຫ້ແກ່ ສປປ ລາວ, ມີມູນຄ່າ ເຖິງ $40 ລ້ານໂດລາສະຫະລັດ ໃນປີ 2014 ແລະ ສຸມໃສ່ ວຽກງານດ້ານ ໂພຊະນາການ, ສາທາລະນະສຸກ, ການສຶກສາ, ການຄ້າ, ສະພາບແວດລ້ອມ, ລະບົບ ຍຸຕິທຳ ແລະ ວຽກງານຕ້ານຢາເສບຕິດ